Liadytidae

Liadytidae er en liten familie av utdødde, trolig vannlevende biller.

Utseende 
Små til middelsstore (ca. 5-10 millimeter), avlangt ovale biller. De kunne overflatisk minne om vannkalver (Dytiscidae), men det er uklart hvor nært beslektet de var med disse.

Levevis 
Etter alt å dømme var billene vannlevende.

Utbredelse i tid og rom 
Gruppen er bare kjent fra jura- og kritt-tidene (mellom 183-112 millioner år før nåtid). Den er kjent fra fossilfunn fra den asiatiske delen av Russland, Mongolia og Kina.

Systematisk inndeling 
Det er mulig at familien bør plasseres i gruppen Hydrophiloidea, ikke i Adephaga.

 Ordenen biller, Coleoptera
 Underordenen Adephaga
 Familien Liadytidae Ponomarenko, 1977
 Slekten Angaragabus Ponomarenko, 1963 - Jura (noe usikkert om denne hører til her eller i vannkalver (Dytiscidae)
 Angaragabus jurassicus Ponomarenko, 1963
 Slekten Liadytes Ponomarenko, 1963  - Jura og kritt
 Liadytes aspidytoides Prokin, Petrov, Wang & Ponomarenko, 2013
 Liadytes avus Ponomarenko, 1963
 Liadytes crassus Ponomarenko, 1977
 Liadytes dajensis Ponomarenko, 1987
 Liadytes longus Ponomarenko, 1977
 Liadytes major Ponomraenko, 1985
 Slekten Ovidytes Ren, Zhu & Lu, 1995 - Kritt
 Ovidytes gaoi Ren, Zhu & Lu, 1995

Kilder 
 A.A. Prokin, P.N. Petrov, B. Wang og A.G. Ponomarenko (2013) New fossil taxa and notes on the Mesozoic evolution of Liadytidae and Dytiscidae (Coleoptera). Zootaxa 3666: 137-159. 
 Fossilworks - Liadytidae

Eksterne lenker 
 Bilde av Liadytes sp.
 

Biller
Fossile insekter
Biller formelt beskrevet i 1977